b"\n_START_ARTICLE_\nHelike\n_START_PARAGRAPH_\nHelike fou una col\xc3\xb2nia cartaginesa a la pen\xc3\xadnsula Ib\xc3\xa8rica. La ciutat d'Helike ha estat identificada amb Elx, i amb Elche de la Sierra. Des del 237 aC, els b\xc3\xa0rcides decideixen ampliar el seu domini sobre Ib\xc3\xa8ria per raons econ\xc3\xb2miques i estrat\xc3\xa8giques, doncs Cartago necessitava amb urg\xc3\xa8ncia els metalls preciosos de les conques mineres de Sierra Morena perqu\xc3\xa8 les seues arques havien quedat buides despr\xc3\xa9s de la primera guerra p\xc3\xbanica i calia reclutar mercenaris hispans per als seus minvats ex\xc3\xa8rcits. El control militar de la Pen\xc3\xadnsula era absolutament imprescindible a fi que Cartago pogu\xc3\xa9s frenar la penetraci\xc3\xb3 romana, i els b\xc3\xa0rcides van fundar Cartago Nova, Akra Leuka i Helike._NEWLINE_La batalla d'Helike de l'any 228 aC, Am\xc3\xadlcar Barca va posar setge a Ilici  o Helike, i els contestans van rebre l'ajut d'Oretans, \xc3\x92lcades i Vetons. i Orisson, cap dels oretans, veient la clara inferioritat del seu ex\xc3\xa8rcit davant el d'Am\xc3\xadlcar Barca, i en virtut dels seus pactes es va acostar amb el seu contingent al campament cartagin\xc3\xa8s, i en el moment adient va col\xc2\xb7locar feixos de palla cremant a les banyes dels bous que tiraven dels carros posant als animals en primera l\xc3\xadnia i avan\xc3\xa7ant cap a l'enemic. Els animals van envestir l'ex\xc3\xa8rcit cartagin\xc3\xa8s que malgrat la seva superioritat num\xc3\xa8rica va veure com la resta de les tropes iberes atacaven. En la fugida, Am\xc3\xadlcar Barca va morir ofegat al Vinalop\xc3\xb3."